ענקית התרופות פייזר הודיעה היום (ב') על רכישת חברת אריי ביופארמה (Arry), העוסקת בתחום הסרטן, וזאת תמורת 11.4 מיליארד דולר. מניית אריי זינקה בתגובה ב-57% במסחר בוול סטריט.
הרכישה במוזמן מבוצעת לפי שווי של 48 דולרים למניה, המהווה פרמייה של 60% על מחיר הנעילה של המניה ביום שישי האחרון בוול סטריט. עסקה זו תסייע לחברת התרופות פייזר להגדיל את היצע התרופות שלה לטיפול בסרטן, לצד התרופות החדשות בתחום שעדיין בשלב הניסוי.
הרכישה, הצפויה להיסגר במחצית השנייה של השנה, משקפת לאריי שווי שוק של 10.3 מיליארד דולר. לצד רכיב המזומן בעסקה פייזר תממן את הרכישה באמצעות הנפקת חוב חדש.
מנכ"ל פייזר, אלברט בורלה, אמר: "הרכישה של אריי מחזקת את עסקי הביופארמה החדשניים שלנו, צפויה להגביר את הצמיחה בטווח הארוך, ומכשירה את הקרקע ליצירת מיזם שיכול להוביל את התעשייה בתחום הטיפול בסרטן המעי הגס, לצד המומחיות הקיימת של פייזר בטיפולים בסרטן השד וסרטן הערמונית".